Nou sien die volgende in jou geestesoog: Kersfees, Pretoria, 2010. Die huis is stampvol mense wat oral ingeprop is. Familie vanuit Holland, Richardsbaai, Newcastle het kom kuier en almal is vir die eerste keer bymekaar vandat my pa vroeër die jaar oorlede is. Daar is geen konflik of ongemak nie, net ’n familie wat bietjie ontspan na ’n baie moeilike jaar.
’n Week of wat ná Kersfees begin ek en Paul te wonder hoekom Percy nog nie geskakel het nie. Ons was seker veronderstel om al wasmasjiene te ruil? Die nommer van Percy het egter nie meer bestaan nie. Ons het weer via die webtuiste probeer kontak maak, maar sonder enige sukses. Weke het maande geword, maande mettertyd jare. Ons almal is steeds gelukkig met die ruiltransaksie, behalwe Wasmasjien wat daagliks sy lot bekla .